**Molėtų rajono savivaldybės taryba**

**SPRENDIMAS**

**DĖL biudžetinės įstaigos MOLĖTŲ KRAŠTO MUZIEJaus pertvarkymo į viešąją įstaigą molėtų krašto muziejų**

2021 m. lapkričio    d. Nr. B1-

Molėtai

**Projektas**

Vadovaudamasi Lietuvos Respublikos civilinio kodekso 2.46, 2.104 straipsniais, Lietuvos Respublikos vietos savivaldos įstatymo 6 straipsnio 13 punktu, 16 straipsnio 2 dalies 21, 26 punktais, 48 straipsnio 2 dalimi, Lietuvos Respublikos biudžetinių įstaigų įstatymo 13 straipsniu, Lietuvos Respublikos viešųjų įstaigų įstatymo 4, 6 straipsniais, 7 straipsnio 2, 3 dalimis, 8 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 1, 3 punktais, 2 dalimi, įgyvendindama Molėtų krašto muziejaus plėtros koncepcijos, patvirtintos Molėtų rajono savivaldybės tarybos 2021 m. balandžio 29 d. sprendimu Nr. B1-97 „Dėl Molėtų krašto muziejaus plėtros koncepcijos patvirtinimo“, 9 punktą, Istorinės atminties puoselėjimo ir muziejinių ekspozicijų 2021**–**2031 metų plėtros programos, patvirtintos Molėtų rajono savivaldybės tarybos 2021 m. birželio 30 d. sprendimu Nr. B1-165 „Dėl Istorinės atminties puoselėjimo ir muziejinių ekspozicijų 2021**–**2031 metų plėtros programos patvirtinimo“, 1.1. priemonę „Molėtų krašto muziejaus pertvarkymas į viešąją įstaigą“, atsižvelgdama į Molėtų rajono savivaldybės tarybos 2021 m. rugsėjo 30 d. sprendimą Nr. B1-207 „Dėl sutikimo pertvarkyti biudžetinę įstaigą Molėtų krašto muziejų į viešąją įstaigą“, Molėtų rajono savivaldybės administracijos direktoriaus 2021 m. lapkričio 15 d. raštą Nr. B88-24 „Dėl Pasiūlymo investuoti Molėtų rajono savivaldybės turtą į pertvarkomą iš biudžetinės įstaigos į viešąją įstaigą Molėtų krašto muziejų ekonominį ir socialinį pagrindimą“,

Molėtų rajono savivaldybės taryba n u s p r e n d ž i a:

1. Pertvarkyti biudžetinę įstaigą Molėtų krašto muziejų į viešąją įstaigą Molėtų krašto muziejų (buveinės adresas: Molėtai, Inturkės g. 4, 33141) nuo 2022 m. sausio 1 d.

2. Patvirtinti viešosios įstaigos Molėtų krašto muziejaus įstatus (pridedama).

3. Įgalioti Molėtų rajono savivaldybės merą Saulių Jauneiką pasirašyti viešosios įstaigos Molėtų krašto muziejaus įstatus.

4. Investuoti ir kaip turtinį įnašą viešajai įstaigai Molėtų krašto muziejui perduoti finansinį turtą 1000 (tūkstantį) Eur iš Molėtų rajono savivaldybės biudžeto lėšų kaip steigiamąjį įnašą.

Savivaldybės meras